En offensiv midtbanespiller (på engelsk eller ) har en liknende rolle som hengende spiss. Rollen innebærer en utgangsposisjon som er foran de andre sentrale midtbanespillerne og oppgavene til spilleren foregår hovedsakelig på den offensive banehalvdelen. Gjennom kreativitet, fantasi og teknikk forventes spilleren å være den som skaper målsjanser for laget sitt. På italiensk kalles ofte rollen for og indikerer at spilleren opererer i den tredje «kvarten», mellom den andre, midtbanen, og den fjerde, angrepet. Spilleren kan også ha mer defensive oppgaver, for eksempel forstyrre den spilleoppbyggende defensive midtbanespilleren hos motstanderlaget.